**ADRODDIAD BLYNYDDOL**

**CYNGOR CYMUNED DYFFRYN ARDUDWY A TALYBONT**

**2024/2025**

**GAIR GAN Y CADEIRYDD – Y CYNG. WILLIAM HOOBAN**

Mae’n bleser cyflwyno trydydd adroddiad blynyddol Cyngor Cymuned Dyffryn Ardudwy a Thalybont sy’n cofnodi’r gwaith sydd wedi ei gyflawni yn 2024/25 a sut rydym yn gweithio gyda’r gymuned a phartneriaid i wella lles economaidd, cymdeithasol, amgylcheddol a diwylliannol y ddau bentref i wneud Dyffryn Ardudwy a Thalybont yn le hyd yn oed gwell i fyw ac ymweld â nhw. Y weledigaeth yw i “sicrhau bod y ddau bentref yn parhau i fod yn le braf a chroesawgar i bobl o bob oed fyw oherwydd byddant yn teimlo’n ddiogel, a bydd ganddynt gyfleodd i fod yn iach yn gorfforol ac yn feddyliol ac i gymdeithasu a gweithio mewn amgylchedd o ansawdd. Bydd hefyd yn le sy’n croesawu ymwelwyr ac yn cyd-fyw gyda hwy’n rhwydd.” Bwriad yr adroddiad yw rhoi blas o waith y Cyngor Cymuned yn ystod y flwyddyn a sut mae’r Cyngor yn hyrwyddo bywyd i drigolion o bob oed, perchnogion busnesau, cymdeithasau ac ymwelwyr i’r pentrefi. Rydym yn cydnabod bod hyn mewn hinsawdd heriol i bawb ac wedi ymrwymo i gyd-weithio gyda’r gymuned a phartneriaid i wireddu’r weledigaeth. Er bod digon o heriau i ni fel Cyngor Cymuned, rydym wedi llwyddo i gyflawni nifer o brosiectau cyffroes. Mae hi yn fraint cael bod yn Gadeirydd y Cyngor Cymuned.

**Aelodaeth**

**Ward Llanenddwyn Ward Llanddwywe**

Cyng. Deilwen Anderson Cyng. Beth Bailey

Cyng. Sian Edwards Cyng. Edward Griffiths

Cyng. John Ceri Evans Cyng. William Hooban (Cadeirydd)

Cyng. Evan Owen Cyng. Denise Stone

Cyng. Nia Rees (Is-Gadeirydd) Cyng. Sion Ifor Williams

Cyng. Edward Williams

Cyng. Jennifer Yuill

Mae un Cynghorydd yn cynrychioli’r ardal ar Gyngor Gwynedd sef y Cyng. Eryl Jones Williams.

Yn mis Mehefin fe ymddiswyddodd y Cyng. Steffan Chambers fel Aelod o'r Cyngor Cymuned ag oherwydd bod ddim etholiad yn cael ei gynnal fe wnaeth y Cyngor gyfethol y Cyng. Deilwen Anderson fel Aelod o’r Cyngor yn mis Medi.

**Staff**

Mae gan y Cyngor un aelod o staff, Annwen Hughes, sy'n Glerc a Swyddog Cyllid. Mae hi'n gweithio'n rhan-amser. Gellir cysylltu â'r Clerc drwy e-bost annwen@btconnect.com, llythyr I Crafnant, Llanbedr, Gwynedd LL45 2PH neu ffonio 01341241613/07919582741.

**Cyfarfodydd**

Cynhelir cyfarfodydd arferol y Cyngor yn fisol ag eithro mis Awst yn y neuadd bentref, Dyffryn Ardudwy ar nos Fawrth cyntaf pob mis.

**Safle We**

Mae gwybodaeth am y Cyngor Cymuned gan gynnwys rhaglenni cyfarfodydd, cofnodion polisïau a newyddion ar safle We’r Cyngor: www.cyngordyffryntalybont.co.uk

**AELODAETH ALLANOL**

Mae'r Cyngor Cymuned yn aelod o Un Llais Cymru, sef y prif gorff cynrychioliadol ar gyfer Cynghorau Cymuned a Thref yng Nghymru. Mae'r Cyngor Cymuned yn ethol Aelodau i gyrff allanol eraill, sef Pwyllgor y neuadd bentref, Pwyllgor Elin Humphreys a Chorff Llywodraethol Ysgol Gynradd Dyffryn Ardudwy.

**Atebolrwydd**

Mae'r Cyngor Cymuned wedi mabwysiadu cod ymddygiad aelodau a chedwir cofrestr o fuddiannau ar gyfer pob aelod. Mae gofyn i'r Cynghorwyr ddatgelu unrhyw fuddiannau sydd ganddynt am eitemau i'w trafod ar gychwyn bob cyfarfod a bydd y rhain yn cael ei nodi yn y cofnodion.

Mae cyfrifon y Cyngor Cymuned yn cael eu harchwilio gan archwilydd mewnol ac allanol yn flynyddol. Mae'r archwiliad mewnol yn cael ei gynnal gan Adran Archwilio Cyngor Gwynedd, a'r Archwiliad Allanol gan Swyddfa Archwilio Cymru.

**CYLLID A GWARIANT**

Mae'r Cyngor Cymuned yn gosod cyllideb yn flynyddol ac yn monitro gwariant yn erbyn y gyllideb drwy gydol y flwyddyn ariannol drwy dderbyn adroddiad rheolaidd gan y Clerc. Prif ffynhonnell incwm y Cyngor Cymuned yw'r praesept sy'n cael ei osod yn flynyddol a'i gyflwyno i Gyngor Gwynedd ym mis Ionawr ar gyfer y flwyddyn ariannol ganlynol. Mae'r praesept yn cael ei gasglu ar ran y Cyngor Cymuned gan Gyngor Gwynedd a dyma'r unig ffynhonnell refeniw treth sydd ar gael i Gynghorau Tref a Chymuned. Mae'r broses o benderfynu ar lefel y praesept yn cynnwys paratoi cyllideb ddrafft ar sail sefyllfa ariannol y

Cyngor Cymuned drwy ystyried y costau tebygol, cynlluniau ar gyfer prosiectau, pennu swm ar gyfer cyfraniadau - o fewn y canllawiau a gyhoeddir yn flynyddol - ac unrhyw faterion ariannol eraill. Rhoddir ystyriaeth hefyd i'r gwarchodfeydd a ddelir gan y Cyngor Cymuned

i sicrhau bod praesept priodol yn cael ei osod. Cafodd lefel y praesept ei gadw ar £50,000 ar gyfer 2024/25.

Incwm a Gwariant 2024/25

 Incwm Gwariant

 £ £

Llogau Banc 765.60

Precept 50,000.00 Incwm y Fynwent 11,606.00

Grant SPF Cyngor Gwynedd 40.374.61

Ad-daliad Torri Gwair Llwybrau 529.25

Ad-daliad T.A.W. 15,490.01

Torri Gwair Llwybrau 2,160.00

Torri Gwair Parc Chwarae 1,156.00

Torri Gwair o amgylch y maes parcio newydd 135.00

Torri Gwair y Mynwentydd 2,670.00

Gwariant yn y Fynwent 3,225.00

Torri Gwair mewn Amrywiol Leoliadau 1,581.00

Cynnal a Chadw Potiau Blodau Talybont 102.08

Gwaredu Clymog Japan 120.00

Partneriaeth Toiledau 4,000.00

Cyflog y Clerc 3,276.72

Costau y Clerc 1,413.35

Treth ar Gyflog y Clerc 799.00

P.A.Y.E ar lein 228.00

Cyfieithydd 1,458.70

Llogi Ystafell Bwyllgor 502.00

Archwiliad Mewnol 2023/24 420.00

Archwiliad Allanol 2023/24 200.00

Ffens Newydd o amgylch cae peldroed 2,403.05

Archwiliad Offer Chwarae 170.40

Datblygu Maes Parcio (Taliad Olaf) + Arwyddion 49,047.93

Cyfraniad I’r Neuadd Bentref 6,000.00

Cyfraniad I Ysgol Gynradd Dyffryn Ardudwy 1,500.00

Cyfraniad I Cylch Meithrin y Gromlech 2,000.00

Cyfraniad I’r Clwb Peldroed 1,500.00

Cyfraniad I Ambiwlans Awyr 500.00

Cyfraniad I’r Clwb Snwcer 500.00

Cyfraniad I Eisteddfod Ardudwy 500.00

Cyfraniad I Crachod Dyffryn 500.00

Insiwrans y Cyngor 2,786.33

Aelodaeth Un Llais Cymru 348.00

Hyfforddiant Cynghorwyr 200.00

Coed Nadolig 459.65

Goleuadau Nadolig 2,278.97

Padiau Newydd I’r Defib 60.00

Batteries Newydd I’r Defib 268.00

Amrywiol 412.00

Costau Banc 107.00

 £117,999.47 £94.881.18

**CYLLIDEB**

Presept y Cyngor yw £50,000 a mae yn cael ei glustnodi fel a ganlyn:-

Yn cyfranu £4,000 i Gyngor Gwynedd at gadw’r toiledau cyhoeddus yn Talybont yn agored drwy’r flwyddyn.

Mae y Cyngor yn talu I gyfieithydd ddod I gyfarfodydd y Cyngor bob mis, a wedi gwario £1,458.70 yn ystod y flwyddyn ariannol hon.

Mae y Cyngor yn gwario swm sylweddol I dorri gwair mynwentydd Llanddwywe a Llanenddwyn ynghyd ar fynwent gyhoeddus a mae y gwaith hwn yn cael ei wneud bob pythefnos yn ystod Ebrill I Hydref. Hefyd yn gwario swm sylweddol I dorri gwair y parc chwarae yn Pentre Uchaf ag mae’r Cyngor yn talu I dorri o amgylch y maes parcio newydd a mae hyn yn cael ei wneud pob pythefnos. Hefyd mae y gwair o amgylch amrywiol lefydd yn cael ei dorri ynghyd ar gwair yn Parc Morlo a Gardd Penybont a mae gwair amrywiol lwybrau cyhoeddus yn cael ei dorri beth bynnag ddwy waith y flwyddyn. Y gost o wneud y gwaith hwn I gyd yn ystod y flwyddyn ariannol hon oedd £7,702.

Yn cyfranu I wahanol fudiadau yn yr ardal yn flynyddol a wedi cyfranu £2,000 I Ysgol Feithrin y Gromlech, Dyffryn Ardudwy £1,500 I Gyfeillion Ysgol Gynradd, Dyffryn Ardudwy, wedi cyfranu £500 I Ambiwlans Awyr Cymru, £500 I Eisteddfod Ardudwy, £500 I Crachod Dyffryn a £500 I’r Clwb Snwcer. Mae £6,000 yn flynyddol yn cael ei gyfranu at gadw y Neuadd Bentref oherwydd bod y Cyngor Cymuned yn Ymddiredolwyr arni. Mae y cyfraniad yn cael ei gynnwys yn precept y Cyngor, fel mae y cyfraniad o £500 I Ambiwlans Awyr Cymru, £500 I’r Clwb Snwcer, cyfraniad o £1,500 I’r Clwb Peldroed a £1,500 I Chyfeillion yr Ysgol Gynradd.

Yn flynyddol mae y Cyngor yn archebu coeden nadolig er mwyn ei gosod ger y toiledau yn Nhalybont ag eleni fe archebwyd coeden nadolig er mwyn ei gosd yn y maes parcio newydd yn y pentre ag hefyd fe archebwyd mwy o oleuadau nadolig er mwyn eu gosod o amgylch y lampau stryd yn mhentref Dyffryn Ardudwy. Yn anffodus nid oedd yn bosib gosod rhai yn mhentref Talybont oherwydd bod ddim polion addas oedd yn dod I fyny I’r gofynion yno I’w dal.

Yn ystod y flwyddyn fe gafodd y datblygu o drosi yr hen barc chwarae ger y Swyddfa bost yn faes parcio ei gwblhau ag fe gafwyd agoriad swyddogol gyda rhai o blant yr Ysgol Gynradd leol yn ei agor. Mae cryn ddefnydd yn cael ei wneud o’r maes parcio newydd sydd yn cael ei adnabod fel “Maes Parcio LLidiart y Parc” a mae hyn yn golygu bod yn bosib cadw ceir sydd angen mynd I’r Swyddfa bost neu I’r siop gerllaw rhag parcio ar hyd ochor y ffordd a creu mwy o dagfeydd traffic yn y pentre.

Am y tro cyntaf fe gynhaliwyd ffair nadolig a gorymdaith lantern ar y 1af o Ragfyr a oedd wedi cael ei threfnu gan rhai o Aelodau y Cyngor Cymuned fel rhan o ddathliadau y nadolig. ‘Roedd hyn yn lwyddiant ysgubol gyda amryw o blant yn cymeryd rhan yn yr orymdaith lantern a oedd yn cychwyn o’r parc chwarae ar hyd stryd fawr y pentre ag I’r Neuadd lle ‘roedd Sion Corn yn eu disgwyl. ‘Roedd nifer o amrywiol stondinau yn y Neuadd yn gwerth gwahanol bethau ag ‘roedd Aelodau y Cyngor yn falch o weld y Neuadd yn orlawn gyda rhai o bentrefi cyfagos wedi troi I mewn. Bwriedir cynnal ffair nadolig a gorymdaith lantern eto eleni a fydd hyn yn cymeryd lle ar y 30ain o Dachwedd.

**Gwaith y Cyngor a cyfrifoldebau**

**Rheoli eiddo**

1 parc chwarae sef Pentre Uchaf

Maes Parcio Llidiart y Parc

Y Fynwent Gyhoeddus

Y Llwybrau Cyhoeddus

Gardd Penybont

Parc Morlo

Llochesi Bws yn yr ardal

Seddi Cyhoeddus

Trefnu Gwasanaeth Sul y Cofio

**Gweinyddiaeth**

Penodwyd Cyngor Gwynedd fel archwiliwr Mewnol 2024/25

Lwfansau – adolygu un Cynghorydd wedi derbyn lwfans o £156

Gwefan y Cyngor

Cadw asesiad risg.

Cadw cofnod buddiant